คุณค่ะหนูได้ฉีดกระตุ้นวัคซีนพิษสุนัขบ้าเข็มแรกไป 23 มิ.ย แล้วโดนกัด 24 มิ.ย.ต้องฉีดใหม่ไหมค่ะ
แม้จะเคยฉีดวัคซีนมานาน 3 ปีแล้ว เมื่อได้ไปฉีดกระตุ้นในวันที่ 23 มิ.ย. 61 และโดนกัดที่หน้าในวันที่ 24 มิ.ย. ดังกล่าว ไม่จำเป็นต้องเริ่มต้นฉีดใหม่อีกค่ะ ให้ไปฉีดกระตุ้นเข็มที่ 2 ในวันที่ 26 มิ.ย. ตามกำหนดนัดเดิมค่ะหากเป็นแผลที่มีเลือดออก หากในช่วง 5 ปีที่ผ่านมาไม่เคยฉีดวัคซีนบาดทะยักกระตุ้น ควรฉีดวัคซีนบาดทะยักกระตุ้นด้วยค่ะ และควรดูแลทำความสะอาดบาดแผลให้สะอาด โดยการล้างทำความสะอาดด้วยสบู่ และใส่ยาฆ่าเชื้อ เช่น โพวิโดน ไอโอดีน เป็นต้น เช็ดทำความสะอาดแผลทุกวันด้วยน้ำเกลือและใส่ยาฆ่าเชื้อด้วย และหลีกเลี่ยงการโดนน้ำจนกว่าแผลจะหายหากเป็นแผลฉีกขาด หรือผิวหนังมีอาการบวมแดง ควรไปพบแพทย์เพื่อให้ดูแลบาดแผลให้ และรับยาปฏิชีวนะทานค่ะ